**נדב נייטס** (נולד ב-18 באוקטובר 1982) הוא שחקן ישראלי, זוכה שני פרסי התיאטרון הישראלי.

ביוגרפיה
--------

נייטס גדל בכוכב יאיר. בין השנים 2004–2006 למד בבית צבי ובמסגרת לימודיו שיחק במחזות "רחוב", "טרטיף", "מלאכים באמריקה", "אוריאל אקוסטה" בתפקיד אוריאל אקוסטה, "רוברטו זוקו" ו"המוקיון". לאחר מכן, בין השנים 2006–2009 למד בסטודיו למשחק ניסן נתיב, שם שיחק במחזות "שבת ראשון שני", "אידיוט" מאת דוסטויבסקי), "עד בלי ירח", "שרופים" ו"לוויה חורפית".

השתתף בפרסומות ל"גולדסטאר", "נטוויז'ן", "סטימצקי" ,אלרין" וh&0.

נשוי לשחקנית אלינור קלוגר, ואב לשתי בנות ובן. מתגורר בזכרון יעקב.

### קריירה בתיאטרון

נייטס שיחק במספר מחזות. בתיאטרון בית ליסין שיחק ב"השחקנית", "משאלה אחת ימינה", "המוגבלים", "אחים בדם", על משחקו במחזה זה הוא זכה בפרס התיאטרון הישראלי בקטגוריית השחקן המבטיח, "המקרה המוזר של הכלב בשעת לילה", עליו זכה בפרס התיאטרון הישראלי בקטגוריית ההופעה הטובה ביותר של שחקן בתפקיד ראשי, "ביבר הזכוכית" ו"הים הכחול העמוק". שיחק בהבימה בהצגה "עקומים". בתיאטרון הקאמרי משחק את השחקן המתחזה לנכד במחזה "הנכד", בהצגה "אהבה ומגפה" בתור מתארח במלונית קורונה, ב"לילה בפריז", בהצגה "עוץ לי גוץ לי" בתור מלך עוץ, בהצגה "פיטר פן", במחזה "מותו של סוכן" מאת ארתור מילר ובמחזה "מלאכים באמריקה" מאת טוני קושנר בתפקיד ג'ו פיט.

בתיאטרון אורנה פורת לילדים ולנוער שיחק במחזה "משחקים בחצר האחורית" מאת עדנה מזי"א בהשראת פרשת האונס בשמרת. בתיאטרון תמונע שיחק במחזה "אדם גייסט" ובמופע המוזיקלי "דיוקן של ציפור" המבוסס על שיריו של ז'אק פרוור. בתיאטרון הקאמרי שיחק בעיבוד מחודש של "רומיאו ויוליה". הוא לקח חלק בהצגות הילדים "פינוקיו דל'ארטה" ו"הקוסם מארץ עוץ". בתיאטרון הסימטה שיחק במחזה "והערב אדיפוס". בתיאטרון הספרייה שיחק במחזות "תחת שמי פריז", "שרים סינטרה וחברים", ו"פרח לב הזהב".

### קריירה בטלוויזיה ובקולנוע

הופעתו הקולנועית הראשונה הייתה בשנת 2006 כאשר לוהק לשחק בסרטו של איתן פוקס "הבועה" בתפקיד חייל במחסום. בשנת 2007 שיחק בסרט הקולנוע "החוב", לצדם של איתי טיראן, גילה אלמגור, נטע גרטי, יחזקאל לזרוב ועוד. בשנת 2008 שיחק בסרט הקולנוע "שבע דקות בגן עדן". ב-2012 שיחק בסדרת הדרמה "אלנבי", ששודרה בערוץ 10. בשנת 2014 החל לגלם את דמותו של "ערן" בסדרת הדרמה של הערוץ הראשון "משפחה טובה".

בשנת 2015 לוהק לשחק בתפקיד הראשי את דמותו של נמרוד במיני-סדרה "אם וכאשר" בערוץ 10. בשנת 2016 החל לשחק בסדרה "מטומטמת" בהוט 3.

בשנת 2017 שיחק בסדרה "בשבילה גיבורים עפים" את דובי, אחיה של יעלי שנעלמה לאחר תאונה בקולומביה[דרוש מקור].

בשנת 2019 גילם בסדרה "ביום שהאדמה רעדה" את הדמות הראשית, יואל רוסו.
בשנת 2019 גילם בסדרה "מטומטמת" את הדמות המשנית, נמרוד.

בשנת 2020 שיחק בסדרה "משיח".

בשנת 2024 התחיל לשחק בעונה השלישית של הסדרה "מנאייכ" בתפקיד עוז, הייטקיסט, בן זוגה של טל.

פרסים
-----

* זוכה פרס התיאטרון הישראלי לשנת 2011 בקטגוריית השחקן המבטיח על משחקו במחזמר "אחים בדם"
* זוכה פרס התיאטרון הישראלי לשנת 2014 בקטגוריית השחקן הראשי הטוב ביותר על משחקו בהצגה "המקרה המוזר של הכלב בשעת לילה"

קישורים חיצוניים
----------------

ויקישיתוף מדיה וקבצים בנושא **נדב נייטס** בוויקישיתוף

* נדב נייטס, במיזם "אישים" לתיעוד היצירה הישראלית
* נדב נייטס, במסד הנתונים הקולנועיים IMDb (באנגלית)
* נדב נייטס, באתר "אידיבי", מאגר הידע העברי לקולנוע ישראלי ועולמי
* נדב נייטס, באתר ספר הקולנוע הישראלי
* נדב נייטס, באתר AllMovie (באנגלית)
* נדב נייטס, במסד הנתונים הקולנועיים KinoPoisk (ברוסית)
* נדב נייטס, באתר האופרה הישראלית תל אביב-יפו
* נדב נייטס, באתר ייצוג האמנים של זוהר יעקובסון
* רן בוקר, "העירום הגברי לא מפריע", באתר ynet, 12 בנובמבר 2014
* אתר למנויים בלבד יואב בירנברג, לא עף על עצמו, באתר "ידיעות אחרונות", 30 במאי 2018

הערות שוליים
------------

1. ↑  מרב יודילוביץ', נדב נייטס: "הפכתי אילם כשעמדתי מול אנשים", באתר ynet‏, 11 בדצמבר 2011
2. ↑  המקרה המוזר של הכלב בשעת לילה
3. ↑  מאיה נחום שחל, "כוכבות היא עניין של בחירה", באתר כלכליסט, 19 בפברואר 2014
4. ↑  אילה בלופולסקי, פרסי התיאטרון: "קברט" ניצח בגדול, תיאטרון חיפה הפתיע, באתר עכבר העיר, 11 במאי 2012
5. ↑  הקאמרי מוביל את רשימת הזוכים בפרסי התיאטרון, באתר mako‏, 19 ביוני 2015
6. ↑  השחקן שמצטרף לעונה השלישית של "מנאייכ", באתר tvbee, ‏2023-04-20

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011196482005171
* GND: 1028228430
* ISNI: 0000 0003 7991 5272
* LCCN: no2012089879
* VIAF: 258627225
* WorldCat: lccn-no2012089879

 |